CELEX: 52021DP0063
Language: sl
Date: 2021-03-09 00:00:00
Title: Sklep Evropskega parlamenta z dne 9. marca 2021 o zahtevi za odvzem imunitete Nunu Melu (2020/2050(IMM))

24.11.2021   
            
            
               SL
            
            
               Uradni list Evropske unije
            
            
               C 474/167
            
         
      P9_TA(2021)0063
      Zahteva za odvzem imunitete Nunu Melu
      Sklep Evropskega parlamenta z dne 9. marca 2021 o zahtevi za odvzem imunitete Nunu Melu (2020/2050(IMM))
      (2021/C 474/21)
      
         Evropski parlament,
      
                  —
               
               
                  ob upoštevanju zahteve za odvzem imunitete Joãu Nunu Lacerdi Teixeiri de Melu, ki jo je dne 6. februarja 2020 posredoval Tribunal Judicial da Comarca de Braga, Juízo de InstruçãoPunção Criminal de Guimarães, 2.o Juízo (drugi senat okrajnega kazenskega sodišča v Guimarãesu okrožnega sodišča v Bragi) v zvezi s kazenskim postopkom v teku po vložitvi zasebne tožbe na taistem sodišču (pod št. postopka 1039/17.2T9VNF), in ki je bila objavljena na plenarnem zasedanju 9. marca 2020,
               
            
                  —
               
               
                  po zagovoru Nuna Mela v skladu s členom 9(6) Poslovnika,
               
            
                  —
               
               
                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
               
            
                  —
               
               
                  ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019 (1),
               
            
                  —
               
               
                  ob upoštevanju drugega odstavka 157. člena ustave Portugalske republike,
               
            
                  —
               
               
                  ob upoštevanju člena 5(2), člena 6(1) in člena 9 Poslovnika,
               
            
                  —
               
               
                  ob upoštevanju poročila Odbora za pravne zadeve (A9-0024/2021),
               
            
                  A.
               
               
                  ker je pristojni sodnik zahteval odvzem imunitete poslancu Evropskega parlamenta Nunu Melu, da bi ta lahko kot oškodovanec/civilna stranka sodeloval v vseh postopkih, ki se bodo šteli za nujne pri ugotavljanju resnice in ki bodo izvedeni v zgoraj omenjeni zadevi ali drugih zadevah, ki so že v teku ali šele bodo sprožene in ki so v zvezi z dejanjem, ki je predmet zgoraj omenjene zadeve, ter v katerih so udeležene iste stranke;
               
            
                  B.
               
               
                  ker se preiskava ne nanaša na mnenje ali glasove, ki jih je Nuno Melo oddal pri opravljanju svojih dolžnosti v skladu s členom 8 Protokola št. 7 o privilegijih in imunitetah Evropske unije;
               
            
                  C.
               
               
                  ker v skladu s členom 9 Protokola št. 7 o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane članom parlamenta te države;
               
            
                  D.
               
               
                  ker je v skladu z drugim odstavkom 157. člena ustave Portugalske republike za zaslišanje poslanca kot priče ali obtoženca potrebno dovoljenje skupščine in ker je v istem odstavku določeno še, da se to dovoljenje izda po uradni dolžnosti v primeru resnih dokazov za naklepno kaznivo dejanje, ki se kaznuje z zaporno kaznijo, višjo od treh let;
               
            
                  E.
               
               
                  ker je Nuno Melo sprožil zgoraj omenjeno zadevo z vložitvijo kazenske ovadbe proti Joãu Quadrosu za dejanja, ki jih je mogoče na prvi pogled označiti kot več kaznivih dejanj obrekovanja in razžalitve, katerih opis in zagrožena kazen sta določena v členu 180(1), členu 181(1) ter v členu 183(1)(a) in (2) portugalskega kazenskega zakonika;
               
            
                  F.
               
               
                  ker se Odbor za pravne zadeve v skladu s členom 9(8) Poslovnika Evropskega parlamenta v nobenem primeru ne izreče niti o krivdi ali nekrivdi poslanca niti se ne izreče o tem, ali mnenja oziroma dejanja, ki se pripisujejo poslancu, upravičujejo kazenski pregon, četudi se pri obravnavi zahteve podrobno seznani z dejstvi primera;
               
            
                  G.
               
               
                  ker v skladu s členom 5(2) Poslovnika parlamentarna imuniteta ni osebni privilegij poslanca, temveč je jamstvo neodvisnosti Parlamenta kot celote in njegovih poslancev;
               
            
                  H.
               
               
                  ker je namen poslanske imunitete zaščititi Parlament in njegove poslance pred sodnimi postopki v zvezi z dejavnostmi poslancev med opravljanjem parlamentarnih dolžnosti, ki jih od teh dolžnosti ni mogoče ločiti;
               
            
                  I.
               
               
                  ker tem primeru Parlament ni našel dokaza, da gre za fumus persecutionis, torej dovolj utemeljen sum, da je bil postopek začet z namenom, da bi se škodovalo politični dejavnosti poslanca in s tem Evropskega parlamenta;
               
            
               
                  1.
               
               
                  sklene, da se Nunu Melu odvzame imuniteta;
               
            
               
                  2.
               
               
                  naroči svojemu predsedniku, naj ta sklep in poročilo pristojnega odbora nemudoma posreduje portugalskim organom in Nunu Melu.
               
            
         (1)  Sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23; Sodba Sodišča z dne 19. decembra 2019 v zadevi Junqueras Vies, C-502/19, ECLI:EU:C:2019:1115.